30. oktober 2023 Nr. 1275

Pisortani oqartussaasunut pisortanilu pisortat pillugit inatsiseqartitsinermut tunngasunik sullissivinnut MitID-mik aaqqiissummik aamma NemLog-in pillugit atugassiineq atuinerlu pillugit Kalaallit Nunaannut nalunaarut

MitID aamma NemLog-in pillugit inatsisip Kalaallit Nunaannut atuutilernissaanut peqqussummi nr. 2090, 23. novembari 2021-imeersumi § 5, imm. 1, aamma § 10, § 15, imm. 2, § 16 aamma § 18, imm. 2 malillugit aalajangersarneqarpoq:

Atuuffissaa

 **§ 1.** Pisortani oqartussaasunut pisortanilu pisortat pillugit inatsiseqartitsinermut tunngasunik sullissivinnut MitID-mik aamma NemLog-in pillugit pilersuisutut atuuttunut imaluunniit suliffeqarfinnut oqartussaasunullu, MitID-mik- NemLog-inimillu atuisunut Danmarkimi Digitaliseringsstyrelsip atugassiiffiini MitID-mik aamma NemLog-in pillugit aaqqiissummut nalunaarut atuuppoq.

 Imm. 2. Neqerooruteqartitsinikkut pisortat suliassaannik unammisitsinikkut isumaqatigiissutitigut, taakku MitID-mik aamma NemLog-in pillugit aaqqiissummik pilersuisutut atuuffiinut atatillugu, Danmarkimi Digitaliseringsstyrelsi sinnerlugu, MitID aamma NemLog-in pillugit inatsisip Kalaallit Nunaannut atuutilernissaanut peqqussummi § 5, imm. 1 aamma § 10 malitsigisaannik suliassanik suliaqartussatut, inatsisilerinermik immikkoortortaqarfiit namminersortut Danmarkimi Digitaliseringsstyrelsip toqqarsimavai.

MitID-mik aaqqiissummik atugassiineq

 **§ 2.** Pisortani oqartussaasut imaluunniit pisortani pisortat pillugit inatsiseqartitsinermut tunngasunik sullissiviit MitID-mik aaqqiissummik atuinissaq pillugu saaffiginnissuteqarnerisa kingorna, MitID-mik aaqqiissutip atugassiissutigineqarnissaanut alloriarnerit pisariaqartinneqartut Danmarkimi Digitaliseringsstyrelsip suliarissavai.

 *Imm. 2.* MitID Broker-itut (suliffeqarfittut MitID-mut isernissamik ingerlatitseqqittutut) NemLog-in aqqutigalugu Danmarkimi Digitaliseringsstyrelsip MitID-mik aaqqiissut atugassiissutigissavaa.

 *Imm. 3.* MitID-imik aaqqiissutip § 4-imi atuuffinnik taaneqartunik imaqarnissaa Danmarkimi Digitaliseringsstyrelsip qulakkiissavaa.

NemLog-in-imik atugassiineq

 **§ 3.** Log-in aamma atuisup aalajangersimasup kinaassusaata nakkutigineqarnera uppernarsarneqarneralu pillugit, Digitaliusumik sinniisoqarfik imaluunniit Digitaliusumik atsiorneq pillugit sullissinermik suliassaqarfinnik atuinissaq pillugu pisortani oqartussaasut imaluunniit pisortani pisortat pillugit inatsiseqartitsinermut tunngasunik sullissiviit saaffiginnissuteqarnerisa kingorna, sullissinermut suliassaqarfiit atugassiissutigineqarnissaannut alloriarnerit pisariaqartinneqartut Danmarkimi Digitaliseringsstyrelsip suliarissavai.

 *Imm. 2.* Tekniskiusumik pissutsit pillugit, imm. 1 malillugu sullissinermik suliassaqarfinnut pilersuisutut ilanngunnissamut pisariaqartinneqartut, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit Danmarkimi Digitaliseringsstyrelsip ilitsersussavai.

 *Imm. 3*. Sullissinermut suliassaqarfiit atuuffinnik §§ 5-imiit 8 ilanngullugu taaneqartunik imaqarnissaat Danmarkimi Digitaliseringsstyrelsip qulakkiissavaa.

 *Imm. 4*. Inuussutissarsiornermut Allaffeqarfimmi sullissinermik suliassaqarfiup atorneqarnissaa pillugu pisortani oqartussaasunit imaluunniit pisortani pisortat pillugit inatsiseqartitsinermut tunngasunik sullissiviit saaffiginnissuteqarnerisa kingorna, suliffeqarfittut oqartussaasutullu pilersinneqarnissap naammassineqarnissaanut alloriarnerit pisariaqartinneqartut, Danmarkimi Digitaliseringsstyrelsip suliarissavai.

 *Imm. 5*. Inuussutissarsiornermut Allaffeqarfimmi sullissinermik suliassaqarfimmut ilanngunnissaq pillugu tekniskiusumik pissutsit pisariaqartinneqartut pillugit, pisortani oqartussat pisortanilu pisortat pillugit inatsiseqartitsinermut tunngasunik sullissiviit, Danmarkimi Digitaliseringsstyrelsip ilitsersussavai. MitID aamma NemLog-in pillugit inatsisip Kalaallit Nunaannut atuutilernissaanut peqqussummi § 9, imm. 4-p malitsigisaanik aalajangersarneqartunik eqqortitsinissaq Inuussutissarsiornermut Allaffeqarfimmi sullissinermik suliassaqarfimmut ilanngunnissamut piumasaqaataavoq.

MitID-pillugu aaqqiissut

 **§ 4.** Taakku digitaliusumik imminut kiffartuunnermik aaqqiissutiminnit oqartussaaffittut suliassaq suliarippatigit, aamma digitaliusumik imminut kiffartuunnermik aaqqiissummi pineqartumi isernissamut atuisup aalajangersimasup kinaassusaanut nakkutiginninneq uppernarsaanerlu qularnaatsumik piumasaqaataatillugu, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit, MitID Broker-itut NemLog-in atussavaat.

 *Imm. 2.* Imm. 1 malillugu pisortani oqartussat pisortanilu pisortat pillugit inatsiseqartitsinermut tunngasunik sullissiviit NemLog-inimut ilanngunnissaat Danmarkimi Digitaliseringsstyrelsip periarfissiissutigissavaa. Pilersuisut taakku Danmarkimi Digitaliseringsstyrelsimik ilanngunnissamik isumaqatigiissuteqarsimappata, imaluunniit isumaqatigiissuteqarsimappata taakkunannga pilersinneqartumik, pilersuisoq pilersuisulluunniit arlallit NSIS-imut brokerit nalunaarutigineqarsimasoq/sut, aqqutigalugu ilanngunneq pisinnaavoq. NSIS-imi brokerinut nalunaarutigineqarsimasunut NemLog-in-imi brokeriusunit allaanerusunut, pisortat pisortanilu pisortat pillugit inatsiseqartitsinermut tunngasunik sullissiviit isumaqatigiissutaat, malittarisassat atuuttut isiginiarlugit isumaqatigiissutigineqassapput.

 *Imm. 3.* NSIS-imi isumannaarsaarnermut killiffinni taaneqartuni atuisup aalajangersimasup kinaassusaata nakkutigineqarneratigut uppernarsarneqarneratigullu, pisortani oqartussaasut imaluunniit pisortani pisortat pillugit inatsiseqartitsinermut tunngasunik sullissiviit imminut kiffartuunnermut aaqqiissutaannik atuisinnaanissaat MitID pillugu aaqqiissutip periarfississavaa.

Login-imi sullissinermik suliassaqarfik aamma NemLog-imi atuisup aalajangersimasup kinaassusaata nakkutigineqarnera uppernarsarneqarneralu

 **§ 5.** Login-imi sullissinermik suliassaqarfik aamma atuisup aalajangersimasup kinaassusaata nakkutigineqarnera uppernarsarneqarneralu login-ernermut kiffartuussinermik imaqassaaq, taassuma inuinnaat inuussutissarsiutilittullu atuisut nunagisani digitaliusumik kinaassutsimut uppernaqqutissiisumit digitaliusumik kinaassusillit aalajangersimasut kinaassusaat nakkutigissavaa uppernarsassallugulu. Login-imi sullissinermik atuineq tekniskiusumik tamanut atugassiani politikkinilu § 12 malillugu atulersinneqartuni erseqqinnerusumik allaaserineqassaaq.

 *Imm. 2*. Isumannaarsaarnermut killiffik, inuinnaap inuussutissarsiutilittullu atuisup aalajangersimasup kinaassusaata nakkutigineqarnerata uppernarsarneqarneratalu naammassineqarnerani pilersinneqartoq, NemLog-in-imi atuisup aalajangersimasup kinaassusaata nakkutigineqarnera uppernarsarneqarneralu pillugit akissummi ilisimatitsissutigineqassaaq. Isumannaarsaarnermut killiffimmut piumasaqaat, tekniskiusumik tamanut atugassiani § 12, imm. 4 malillugu atulersinneqartuni aalajangersarneqassaaq.

 *Imm. 3.* Kinaassutsip atorneqartup aamma atortorissaarutip kinaassuseq pillugu paasissutissanik paasissutissiisup atorneqartup atorunnaarallartinneqarsimanera imaluunniit matuneqarsimanera Login-ernermi sullissinermik suliassaqarfiup qulakkiissavaa.

 *Imm. 4.* Pisortani oqartussanut pisortanilu pisortat pillugit inatsiseqartitsinermut tunngasunik sullissivinnut, oqartussaasutut suliassaminnik suliaqartillutik, sullissinermut suliassaqarfimmi atuuffiup Single Sign On-ip atornissaa periarfissarissavaat. Inuinnaat inuussutissarsiuteqartutullu atuisut, NemLog-in-imi atuisup aalajangersimasup kinaassusaata nakkutigineqarnera uppernarsarneqarneralu ataaseq tunngavigalugu, imminut kiffartuunnissamut aaqqiissutit tulliuttut isumannaarsaarnermut killiffinnik atorneqareersunit qaffasinnerusunik piumasaqaateqanngippata, privatimik digitaliusumik imminut kiffartuunnermik aaqqiissummit pisortat digitaliusumik imminut kiffartuunnermik aaqqiissutaanut aamma pisortat digitaliusumik imminut kiffartuunnermik aaqqiissutaasa akornanni nutartikkamik atuisup aalajangersimasup kinaassusaanik nakkutiginneqqinnani uppernarsaaqqinnanilu ingerlaqqinnissaa atuuffiup Single Sign On-ip periarfissippaa. Atuuffiup Single Sign On-ip atorneqarnissaanut piumasaqaatit erseqqinnerusut tekniskiusumik tamanut atugassiani politikkinilu § 12 malillugu atulersinneqartuni erseqqinnerusumik takuneqarsinnaassapput.

 Imm. 5. Tassani it-systemi taanna isumannaatsumik it-systemimut allamut atuisumik aalajangersimasumik kinaassusersisussaatillugu, nakkutiginnittussaatillugu uppernarsaasussaatillugulu, Login-imik aamma atuisup aalajangersimasup kinaassusaata nakkutigineqarneranik uppernarsarneqarneranillu sullissinermik suliassaqarfik systeminik atuisunut kiffartuussinermik imaqarpoq. Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit Login-imik aamma atuisup aalajangersimasup kinaassusaata nakkutigineqarneranik uppernarsarneqarneranillu sullissinermik suliassaqarfik, systeminik atuisuminnut atorsinnaavaat. Systemimik atuisunut tunngatillugu, Login-imik aamma atuisup aalajangersimasup kinaassusaata nakkutigineqarneranik uppernarsarneqarneranillu sullissinermik suliassaqarfimmik atuinermut tunngasut tekniskiusumik tamanut atugassiani politikkinilu § 12 malillugu atulersinneqartuni erseqqinnerusumik takuneqarsinnaassapput.

## NemLog-in-imi Digitaliusumik sinniisoqarfittut sullissinermik suliassaqarfik

 **§ 6.** Digitaliusumik sinniisoqarfittut sullissinermik suliassaqarfik sinniisoqarfiunermut kiffartuussinermik imaqassaaq, taannalu taakku digitaliusumik imminut sullissinermik aaqqiissutaanni pisortani oqartussaasunit imaluunniit pisortani pisortat pillugit inatsiseqartitsinermut tunngasunik sullissiviit atorsinnaavaat. Digitaliusumik sinniisoqarfittut sullissinermik suliassaqarfiup, inuinnaat inuussutissarsiutilittullu atuisut pisortat oqartussaasuini imaluunniit pisortani pisortat pillugit inatsiseqartitsinermut tunngasunik sullissiviit digitaliusumik imminut kiffartuussiviini atorneqarsinaasunik, Digitaliusumik sinniisoqarfittut sullissinermik suliassaqarfik sinniisoqarfittut kiffartuussivimmik imaqassaaq. Digitaliusumik sinniissuutitaqartitsinissamut aaqqiissutinik, MitID aamma NemLog-in pillugit inatsisip Kalaallit Nunaannut atuutilernissaanut peqqussummi § 8, imm. 2, nr. 2-mi erseqqinnerusumik taaneqartunik, pisortani imaluunniit pisortat pillugit inatsiseqartitsinermut tunngasunik sullissivinni digitaliusumik imminut kiffartuunnissamut aaqqiissutitut ilaasunik atuinissamut inuinnaat inuussutissarsiutilittullu atuisut digitaliusumik sinniisoqarfimmik pilersitsisinnaanerat Digitaliusumik sinniisoqarfittut sullissinermik suliassaqarfiup ajornarunnaarsippaa.

 *Imm. 2.* Pisortani oqartussaasut pisortallu pillugit inatsiseqartitsinermut tunngasunik sullissiviit, namminneq digitaliusumik imminut kiffartuunnermut aaqqiissutiminnit oqartussaaffittut suliassamik suliaqartillugit, tassani suliat suliarineqartarnerat pillugu inatsit malillugu tassunga akuusumut sinniisumik pilersitsisoqarsinnaalluni, imaluunniit nammineerluni aalajangersinnaaneq pillugu inatsit malillugu nammineerluni aalajangiisinnaannginneq killilerneqarsimanngippat, angajoqqaatut akisussaatitaasut inummik nammineersinnaatitaanngitsumik sinniisoqartillugu, Digitaliusumik sinniisoqarfittut sullissinermik suliassaqarfiup atornissaa piumasaqaataavoq.

 *Imm. 3.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit, sullissinermik suliassaqarfinnut ilaasut, pisinnaatitsissutit pillugit noqqaassutit atuuttuussusaat annertussusaallu oqartussaaffimminni suliassaqarfimmik iluani aamma digitaliusumik sinniisoqartitsissutit pilersinneqarsimasut nalilersussavaat.

 *Imm. 4.* Pisuni tulliuttuni digitaliusumik sinniisoqartitsissutit tekniskiusumik attaveqarnerat Danmarkimi Digitaliseringsstyrelsip isumagissavaa:

1. http:// www.borger.dk/fuldmagt-imi digitaliusumik pilersitsineq atorlugu akuusut sinniisoqartitsinermik pilersitsinerannut atatillugu. Akuusunit noqqaassuteqarneq malillugu uppernarsarneqartunik sinniisuutitaqartitsinermik ataatsimik arlalinnilluunniit pilersitsineq Danmarkimi Digitaliseringsstyrelsimi, ikiuuttussatut aaqqissuussami Danmarkimi Digitaliseringsstyrelsip toqqagaani imaluunniit, sinniisuutitaqartitsinermut tunngassuteqartumi atuuttumi, pisortani oqartussaasumi imaluunniit pisortat pillugit inatsiseqartitsinermut tunngasunik sullissivimmi suliassaqarfiup iluaniittumi, pisinnaavoq.

 *Imm. 5.* Sinniisoqartitsinerup atuuttuunera nalornissutigineqalerpat, assersuutigalugu sinniisuutitsinermut pilersinneqartumut maalaaruteqarnikkut, sinniisuutitaqartitsinermut tekniskiusumik iserfik Danmarkimi Digitaliseringsstyrelsip atorunnaarallartissinnaavaa. Atorunnaarallartitsineq utaqqiisaagallartumik piviusumik ingerlatsinermi pisortat ingerlatsiviinit aalajangiineruvoq, aamma sinniisuutitaqartitsinermut tunngassuteqartumi atuuttumi, pisortani oqartussaasumi imaluunniit pisortat pillugit inatsiseqartitsinermut tunngasunik sullissivimmi suliassaqarfiup iluaniittumi, sinniisuutitaqartitsinerup atuuttuunera pillugu aalajangiisoqarpat, atorunnaarsinneqassaaq.

 *Imm. 6*. Danmarkimi Digitaliseringsstyrelsi aamma ikiuuttussatut aaqqissuussaq Danmarkimi Digitaliseringsstyrelsip toqqagaa sinniisuutitaqartitsineq pillugu atuuttuussuseq pillugu aalajangiineq ajorput. Danmarkimi Digitaliseringsstyrelsip aamma ikiuuttussatut aaqqissuussap Danmarkimi Digitaliseringsstyrelsip toqqagaata pisinnaatitsissutit pillugit noqqaassutit, sinniisuutitaqartitsinerup atuuttuuneranik nalornissuteqartitsisut aamma pisinnaatitsissutinut pilersinneqarsimasunut maalaaruteqarnerit, imm. 3 malillugu pisinnaatitsissummut piviusumut tunngassuteqartut, pisortani oqartussaasuni atassuteqartuni pisortallu pillugit inatsiseqartitsinermut tunngasunik sullissivinni sulianik suliarinnittartunut nassiutissavaat.

## NemLog-inimi Digitaliusumik atsiorsinnaaneq pillugu Sullissinermut suliassaqarfik

 **§ 7.** Digitaliusumik atsiorsinnaaneq pillugu suliassaqarfik atsiorsinnaanermut kiffartuussiffimmik imaqassaaq, tassani elektroniskiusumik atsiornernik allagartanillu akuersissutinik tunngaveqartunik elektroniskiusunik naqissutinik inuinnaat aamma inuussutissarsiutilittut atuisut tunniussisinnaallutik.

 *Imm. 2.* Digitaliusumik NemLog-in-imi Digitaliusumik atsiorsinnaaneq pillugu sullissinermut suliassaqarfimmi atsiorsinnaanermut kiffartuussissutit assigiinngitsut marluk pisortani oqartussaasut pisortanilu inatsiseqartitsinermik sullissiviit ataatsimoortissinnaavaat:

1. Elektroniskiusumik sullissivinnut (OCES-mi allagartanut akuersissutinut) atsiorsinnaanermut kiffartuussivik pisortanit allagartanik akuersissutinik tunngavilik.
2. Atsiorsinnaanermut kiffartuussivik, tassani inuinnaat inuussutissarsiutilittullu atuisut, allagartat akuersissutit uppernarsakkat qallunaat naalagaaffiannit, Danmarkimi Digitaliseringsstyrelsimi allagartanik akuersissutinik sullissivimmit atulersinneqartut tunngavigalugit, pisortani oqartussaasuni imaluunniit pisortani oqartussaasut inatsiseqartitsinermik sullissiviini digitaliusumik imminut kiffartuussinermik aaqqiissutini, atsiornernik uppernarsakkanik, piffissap qanoq ilineranik ullumilluunniit taasisumik nalunaaqutsiussamik aamma elektroniskiusumik naqissutinik tunniussisinnaasut.

 *Imm. 3*. Atsiorsinnaanermut kiffartuussivik imm. 2, nr. 2-mi ilaatinneqartoq, elektroniskiusumik atsiornerit imaluunniit elektroniskiusumik naqissutit tunniunneqarnerannut piffissaq eqqoqqissaartoq pillugu nalunaarsuissaaq taannalu pillugu paasissutissanik toqqorsissalluni, aamma inuinnaat inuussutissarsiutilittullu atuisut atsiornermik naqissutimillu atuuttuunerannik atuuttuunermut uppernarsaanermut atorsinnaasaannik, uppernarsaataasumik atuuttuunermut kiffartuussivimmik imaqassalluni. Atsiorsinnaanermut kiffartuussiviup atsiorneri naqissutaalu eIDAS-imi peqqussummi aalajangersakkat malillugit uppernarsarneqarsimassapput aamma taamaalillutik niuerfiup iluani elektroniskiusumik ingerlatsinermi elektroniskiusumik kinaassusersineqarnissamut aamma sullissivinni tatigineqartuni atugassat pillugit malittarisassat qaqugukkulluunniit atuuttut.

NemLog-inimi *Inuussutissarsiornermut Allaffeqarfimmi sullissinermik suliassaqarfi*k

 **§ 8.** Inuussutissarsiutillit kinaassusaannut taakkununngalu elektroniskiusumik kinaassusersineqarnissamut atortunik pilersitsinissamut Inuussutissarsiornermut Allaffeqarfik piginnaasaqassaaq, taannalu pisortani oqartussaasut MitID aamma NemLog-in pillugit inatsisip Kalaallit Nunaannut atuutilernissaanut peqqussummi nr. 2090-imi, 23. novembari 2021-imeersumi §, suliffeqarfittut oqartussaasutullu MitID aamma NemLog-in pillugit inatsisip Kalaallit Nunaannut atuutilernissaanut peqqussummi nr. 2090-imi, 23. novembari 2021-imeersumi § 8, imm. 3 malillugu pilersinneqareernerminni atorsinnaavaat.

 *Imm. 2.* Malittarisassat, MitID aamma NemLog-in pillugit inatsisip Kalaallit Nunaannut atuutilernissaanut peqqussummi nr. 2090-imi, 23. novembari 2021-imeersumi § 9, imm. 4-imi aalajangersarneqarsimasut eqqortinneqarnissaat piumasaqaatigalugu, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit, NSIS-imut nalunaarutigineqarsimasut aqqutigalugit sumiiffimmi kinaassutsimut aaqqiissutit aamma NSIS-imut nalunaarutigineqarsimasut aqqutigalugit sumiiffimmi elektroniskiusumik kinaassusersineqarnissamut atortut atorsinnaavaat.

 *Imm. 3.* Pisortani oqartussaasunut pisortanilu pisortat pillugit inatsiseqartitsinermut tunngasunik sullissivinnut, atortorissaarutit nutaaliaalluinnartut atorlugit elektroniskiusumik atsiornernik tunniussinissamut aamma elektroniskiusunik atsiornernik uppernarsakkanik aamma elektroniskiusumik uppernarsakkanik naqissutinik tunisinissamut, OCES-imit allagartanik akuersissutinik atortuulersitsinissaq sullissinermut suliassaqarfimmi periarfissaassaaq. Atortorissaarutit nutaaliaalluinnartut atorlugit elektroniskiusumik atsiornerit atorneqarnissaannut periarfissat, § 12-ip malitsigisaanik atortuulersinneqartuni tekniskiusumik piumasaqaatini politikkinilu erseqqinnerusumik allaaserineqarput.

 *Imm. 4.* Pisortani oqartussaasuni pisortanilu pisortat pillugit inatsiseqartitsinermut tunngasunik sullissivinni digitaliusumik imminut kiffartuussivittut aaqqiissutini atugassatut, pisortani oqartussaasunut pisortanilu pisortat pillugit inatsiseqartitsinermut tunngasunik sullissivinnut, suliffeqarfittut oqartussaasutullu inuussutissarsiutilittut atuisunut pisinnaatitaaffinnik tunniussinissaq periarfissaassaaq.

Ingerlatsineq

 **§ 9.** MitID aamma NemLog-in pillugit inatsisip Kalaallit Nunaannut atuutilernissaanut peqqussummi nr. 2090-imi, 23. novembari 2021-imeersumi § § 1 malillugu, inuiaqatigiinni attaveqaasersuutit pingaaruteqartuunerannik ersersitsisumik, taakkulu tikilluarneqarsinnaasuunissaannik aamma akissutinik utaqqinerit sivikitsuunissaannik, MitID-mik aaqqiissutip aamma NemLog-in-imi sullissinermik suliassaqarfinnik sunniuteqarluartumik ingerlatsinissaq, Danmarkimi Digitaliseringsstyrelsip qulakkiissavaa.

 *Imm. 2.* Ingerlatsinermut aalaakkaasumik ingerlanneqartumut akornusersuisinnaasunik pissutsinik tekniskiusumik Danmarkimi Digitaliseringsstyrelsi ilisimasaqaleruni, § 12-ip malitsigisaanik tekniskiusumik piumasaqaatit politikkillu atulersinneqartut malillugit, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit tamanna pillugu Danmarkimi Digitaliseringsstyrelsip nalunaarfigissavai.

Ikiuineq

 **§ 10.** Pisortani oqartussaasunut pisortanilu pisortat pillugit inatsiseqartitsinermut tunngasunik sullisiviit, NemLog-in-imi kiffartuussinermik pisiortorfittut sullissinermik suliassaqarfimmik atuisut, Danmarkimi Digitaliseringsstyrelsip tekniskiusumik ikiortassavai.

 *Imm. 2.* Imm. 1 malillugu ikiuineq, nalinginnaasumik piffissami allaffimmiittarfimmi pissaaq, aamma saaffiginnissutit piffissap naleqquttup iluani akineqassapput.

 *Imm. 3.* Pisortani oqartussaasunut pisortanilu pisortat pillugit inatsiseqartitsinermut tunngasunik sullisiviit, suliffeqarfittut oqartussaasutullu NemLog-in-imi kiffartuussinermik pisiortorfittut sullissinermik suliassaqarfimmut isersinnaasut, Inuussutissarsiornermut Allaffeqarfimmi sullissinermik suliassaqarfimmit ikiorneqarnissaat Danmarkimi Digitaliseringsstyrelsip qulakkiissavaa.

 *Imm. 4.* Imm. 3 malillugu ikiorneqarneq, § 1, imm. 2 malillugu neqerooruteqartitsinikkut pisortat suliassaannik unammisitsinikkut isumaqatigiissutini sullissinissamik anguniakkat iluannit tunniunneqassaaq. Sullissinermi anguniakkat qaqugukkulluunniit atuuttut www.nemlog-in.dk-mi Danmarkimi Digitaliseringsstyrelsip saqqummiutissavai.

Akiliineq

 **§ 11.** § 5 malillugu NemLog-imi Login-imut aamma atuisup aalajangersimasup kinaassusaata nakkutigineqarnerani uppernarsarneqarneranilu sullissinermut suliassaqarfimmut ilanngunnermi atuilernermilu akiliinerit, matumani § 2, imm. 2 malillugu MitID-mik aaqqiissummik atuinermi akiliinerit ilanngullugit, kiisalu sullissinermut suliassaqarfimmi atuinermi ikiorneqarneq, pisortani oqartussaasuni pisortanilu pisortat pillugit inatsiseqartitsinermut tunngasumik sullissivinni oqartussaasutut suliassanut tunngatillugu illup iluani it-systemi ikorfartuutitut atorneqarpat, digitaliusumik imminut kiffartuussissutiminnit oqartussaasutut suliassaminnik suliaqarnerat, oqartussaasunit ataatsimoorussamik aningaasalersorneqarpoq.

 *Imm. 2.* § 6 malillugu Digitaliusumik sinniisoqarfittut sullissinermik suliassaqarfimmut ilanngunneq atuinerlu, kiisalu sullissinermik suliassaqarfimmit ikiorneqarneq atuinerlu, pisortani oqartussaasuni pisortanilu pisortat pillugit inatsiseqartitsinermut tunngasumik sullissiviit digitaliusumik imminut kiffartuussissutiminnit oqartussaasutut suliassaminnik suliaqarnerat ilaatinneqarluni, oqartussaasunit ataatsimoorussamik aningaasalersorneqarpoq.

 *Imm. 3.* § 7 malillugu Digitaliusumik atsiorneq pillugu sullissinermik suliassaqarfimmut ilaalerneq atuinerlu, kiisalu sullissinermik suliassaqarfimmit ikiorneqarneq atuinerlu, pisortani oqartussaasut pisortanilu pisortat pillugit inatsiseqartitsinermut tunngasumik sullissiviit digitaliusumik imminut kiffartuussutiminnit oqartussaasutut suliassaminnik suliaqarnerat ilaatinneqarluni, oqartussaasunit ataatsimoorussamik aningaasalersorneqarpoq.

 *Imm. 4.* Pisortani oqartussaasut pisortanilu pisortat pillugit inatsiseqartitsinermut tunngasumik sullissiviit, imm. 1-imiit 3 ilanngullugu aalajangersakkani ilaanngitsut, MitID-mik aaqqiissummik aamma NemLog-in-imi sullissinermut suliassaqarfinnut Danmarkimi Digitaliseringsstyrelsip pisiortorfiullu akornanni neqerooruteqartitsinikkut pisortat suliassaannik unammisitsinikkut isumaqatigiissutit malillugit pisiortorfiit akiliutigeqqullugit piumasaqaatigisinnaasaannik, loginimik ingerlatsinernut tamanut 0,01 kr.-imik ingerlatsinermut ilanngussaq ilanngullugu, kiisalu atsiornernik ingerlatsinernut tamanut 0,32 kr.-imik ingerlatsinermut ilanngussaq ilanngullugu, Danmarkimi Digitaliseringsstyrelsimut akiliissapput. Akit, MitID-mik aaqqiissummik aamma NemLog-in-imi sullissinermut suliassaqarfinnut pisiortorfiit akiliutigeqqullugit piumasaqaatigisinnaasaannut akigititat qaqugukkulluunniit atuuttut, Danmarkimi Digitaliseringsstyrelsip www.NemLog-in.dk-mi tamanut saqqummiutissavai.

 *Imm. 5.* Pisortanilu pisortat pillugit inatsiseqartitsinermut tunngasumik sullissiviit, imm. 1-imiit 3 ilanngullugu aalajangersakkani ilaanngitsut, MitID-mik aaqqiissummut aamma NemLog-in-imut ineriartortitsinermut aningaasartuutit matussusernissaannut ineriartortitsinermut ilanngussamik akiliissapput. Ineriartortitsinermut ilanngussaq ima aalajangerneqassaaq:

1. Atuisup aalajangersimasup kinaassusaata nakkutigineqarnissaanut uppernarsarneqarnissaanullu noqqaassutinut ineriartortitsinissamut ilanngussaq noqqaassutinut tamanut 0,10 kr.-iuvoq, taannalu 2022-imi 1. julimiit akileqquneqassaaq annerpaamillu tamatuma kingorna annerpaamik ukiuni 4-ni akilerneqartassalluni.
2. Loginimik ingerlatsinernut ineriartortitsinermut ilanngussaq ingerlatsinernut tamanut 0,01 kr.-iuvoq, annerpaamillu ukiuni 4-ni akilerneqartassalluni.
3. Atsiornernik ingerlatsinernut ineriartortitsinermut ilanngussaq ingerlatsinernut tamanut 0,54 kr.-iuvoq, taannalu § 7 malillugu Digitaliusumik Sullissinermut suliassaqarfiup ingerlanneqalerneranit akileqquneqassaaq, tamatumalu kingorna annerpaamik ukiuni 4-mi akilerneqartassalluni.

 *Imm. 6.* Pisortani pisortat pillugit inatsiseqartitsinermut tunngasunik sullissiviit NemLog-in-imi sullissinermut suliassaqarfimmut namminneq digitaliusumik imminut kiffartuussinissamut aaqqiissutimik ilanngunneqarneranni, imminut kiffartuussinermut aaqqiissutiminnit suliassanik oqartussaaffittut suliassaanngitsunik suliaqartoqarsinnaanersoq paasissutissiissutigissavaat, taamaalilluni imm. 4-imiit 5 ilanngullugu malillugit NemLog-in-imi sullissinermut suliassaqarfinnut ilanngunnerminni atuinerminnilu eqqortumik akiliisitsisoqartarnissaa qulakkeerneqassammat.

 *Imm. 7.* Pisortani oqartussaasut NemLog-in-imi sullissinermut suliassaqarfimmut namminneq digitaliusumik imminut kiffartuussinissamut aaqqiissutimik ilanngunneqarneranni, imminut kiffartuussinermut aaqqiissutiminnit suliassanik oqartussaaffittut suliassaanngitsunik suliaqartoqarsinnaanersoq paasissutissiissutigissavaat, taamaalilluni imm. 4 malillugu NemLog-in-imi sullissinermut suliassaqarfinnut ilanngunnerminni atuinerminnilu eqqortumik akiliisitsisoqartarnissaa qulakkeerneqassammat. Pisortani oqartussaasut imm. 5 malillugu ineriartortitsinermut ilanngussamik akiliisinneqassanngillat.

 *Imm. 8.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit suliffeqarfittut oqartussaasutullu ilanngunnerat, inuussutissarsiutilittut atuisussatut pingasut tikillugit pilersitsinerat aamma § 8 malillugu Inuussutissarsiornermut Allaffeqarfimmi sullissinermik suliassaqarfimmik atuinerat, oqartussaasunit ataatsimoorussamik aningaasalersorneqarpoq. Akilersuutinut tulliuttunut immikkut ittumik akiligassat akiliisitsissutigineqassapput:

1. Inuussutissarsiutilittut atuisut pingasunit amerlanerusut ilanngunneqarneranni inuussutissarsiutilittut atuisumut ataatsimut 20 kr.
2. § 8, imm. 3 malillugu allagartanik akuersissutinik pissarsinermi, allagartamut akuersissummut ataatsimut 20 kr.-iuvoq.
3. Allagartat akuersissutit uppernarsakkat pillugit isumaqatigiissummik pilersitsinermi, isumaqatigiissummut ataatsimut 900 kr.-iuvoq.

 *Imm. 9.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit Inuussutissarsiornermut Allaffeqarfimmi sullissinermik suliassaqarfimmut, ikiorneqarnissamik pisisinnaapput, akinik sullissinermik suliassaqarfimmi pisortorfigisap Danmarkimi Digitaliseringsstyrelsip pisiortorfiullu akornanni neqerooruteqartitsinikkut pisortat suliassaannik unammisitsinikkut isumaqatigiissutit malillugit pisiortorfiit akiliutigeqqullugit piumasaqaatigisinnaasaannik akeqartunik. Ikiorneqarnermut akigititat qaqugukkulluunniit atuuttut, Danmarkimi Digitaliseringsstyrelsip www.NemLog-in.dk-mi tamanut saqqummiutissavai.

 *Imm. 10.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit Inuussutissarsiornermut Allaffeqarfimmi sullissinermik suliassaqarfimmi inuussutissarsiutilittut atuisunut MitID atorlugu atuisup aalajangersimasup kinaassusaata nakkutigineqarneranut uppernarsarneqarneranullu kinaassutsip ilisarineqarnissaanut atortunik pisisinnaapput, akinik MitID-mik aaqqiissummik pisiortorfigisap, Danmarkimi Digitaliseringsstyrelsip pisiortorfiullu akornanni neqerooruteqartitsinikkut pisortat suliassaannik unammisitsinikkut isumaqatigiissutit malillugit pisiortorfiit akiliutigeqqullugit piumasaqaatigisinnaasaannik akeqartunik. Kinaassutsip ilisarineqarnissaanut atortunut akigititat qaqugukkulluunniit atuuttut, Danmarkimi Digitaliseringsstyrelsip www.NemLog-in.dk-mi tamanut saqqummiutissavai.

 *Imm. 11.* Imm. 1-imiit 9 ilanngullugu akiliutigeqquneqartut momsitaqanngillat.

MitID-mik aaqqiissutip NemLog-in-imilu sullissinermut suliassaqarfiit atorneqarnissaannut piumasaqaatit

 **§ 12***.* MitID-mik aaqqiissutip NemLog-in-imilu sullissinermut suliassaqarfiit atorneqarnissaannut tekniskiusunik tamanut atugassianik politikkinillu Danmarkimi Digitaliseringsstyrelsi atulersitsissaaq, taakkulu atuinerup EU-mi malittarisassiornerit qaqugukkulluunniit atuuttut malillugit pinissaat aamma Mit-ID-mik aaqqiissut NemLog-in-imilu sullissinermut suliassaqarfiit pillugit neqerooruteqartitsinikkut pisortat suliassaannik unammisitsinikkut isumaqatigiissutinut naapertuunnissaat qulakkiissavaat. Tekniskiusumik tamanut atugassiat politikkillu www.NemLog-in.dk-mi nassaassaapput.

 *Imm. 2.* NemLog-in-imilu sullissinermut suliassaqarfinnut digitaliusumik imminut kiffartuunnissamut aaqqiissutinik ilanngunnerminni aamma tamatuma kingorna atuilernerminni, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit MitID-mik aaqqiissutip NemLog-in-imilu sullissinermut suliassaqarfiup atornissaannut qaqugukkulluunniit piumasaqaatit eqqortissavaat, taakkulu imm. 1 malillugu tekniskiusumik tamanut atugassiani politikkinilu Danmarkimi Digitaliseringsstyrelsimit atulersinneqartuni aalajangersarneqarput.

 *Imm. 3.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit kiffartuussinermik tuniniaasutut, taamaallaat namminneq imminut kiffartuunnissamik aaqqiissutiminni NemLog-in-imit inuinnaat inuussutissarsiutilittullu atuisut aalajangersimasut kinaassusaasa nakkutigineqarnerannik uppernarsarneqarnerannillu atuisinnaapput tigusisinnaallutillu.

 *Imm. 4.* Namminneq imminut kiffartuunnissamut aaqqiissutimik nalilersorneqarnera tunngavigalugu, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit atuisup aalajangersimasup kinaassusaata nakkutigineqarneranut uppernarsarneqarneranullu isumannaarsaanermut killiffiit pillugit piumasaqaatinik aalajangersaassapput. Ingerlatseriaatsimut siunnersuut, imm. 1 malillugu tekniskiusumik tamanut atugassiani politikkinilu takuneqarsinnaavoq.

 *Imm. 5.* Oqartussaaffittut suliassamik suliarinissaannut atugassamik, MitID-mik aaqqiissummut NemLog-in-imilu sullissinermut suliassaqarfimmut ilanngunnermut atatillugu, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit, § 11 malillugu eqqortumik akiliinissaq qulakkeerniarlugu, MitID-mik aaqqiissummik NemLog-in-imilu sullissinermut suliassaqarfimmik atuinertik nammineerlutik nalilersussavaat.

# Nakkutilliineq

 **§ 13.** MitID-mik aaqqissuummut NemLog-in-imilu sullissinermut suliassaqarfimmut eqqortumik ilannguttoqarsimanersoq nakkutilliinermik suliassaminut ilaatillugu taamungaannaq tigooqqaalluni misiliinerit Danmarkimi Digitaliseringsstyrelsip suliarisinnaavai, matumani § 12, imm. 5 malillugu eqqortumik akiliisarneq suliarineqarnersoq ilanngullugu. Nakkutilliinermut atatillugu Danmarkimi Digitaliseringsstyrelsip paasissutissat ilassutissat pillugit noqqaassuteqassaguni noqqaassutai, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit akuerissavaat.

# Ilisarnaatinik atuineq aamma pilersitseqqaartutut pisinnaatitaaneq pillugu illersugaaneq

 **§ 14.** MitID-mut aamma NemLog-in-imut ilisarnaatit, matumani kinaassutsimut ati, logo, oqaasissaqarfigisatut atit aamma ilusilersuinermi ilaasut ilanngullugit, pisortani oqartussaasunut pisortanilu pisortat pillugit inatsiseqartitsinermut tunngasunik sullissivinnut atugassiissutigineqartut, MitID-mit atuisup aalajangersimasup kinaassusaata nakkutigineqarneranut uppernarsarneqarneranullu NemLog-in-imilu sullissinermut suliassaqarfiup atorneqarneranut atatillugu taamaallaat atorneqarsinnaapput.

 *Imm. 2.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit MitID-p ilisarnaataanik atuisinnaatitaapput aamma MitID-mik aaqqiissut atorlugu atuisup aalajangersimasup kinaassusaata nakkutigineqarnerani uppernarsarneqarneranilu aamma taassumap tuniniarneqarnissaanik suliniuteqarnermi, MitID-p ilisarnaataa qaqugukkulluunniit atuuttoq atussallugu pisussaatitaallutik.

Pisumi systemit paasissutissalluunniit ajoquserneqarneri pillugit qulannginnermik isumaginninneq aamma imaqarsinaassutsip killilerneqarnera

 **§ 15.** Imm. 2 malillugu it-mi pisuni systemit paasissutissalluunniit ajoquserneqarnerannik pasitsaassinermi, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit erngerlutik inuinnaat inuussutissarsiutilittullu atuisut attuumassuteqartut nalunaarfigissavaat kiisalu imm. 2 malillugu it-mi systemit paasissutissalluunniit ajoquserneqarnerannik pasitsaassinermi, taama tulleriillutik, Danmarkimi Digitaliseringsstyrelsi aamma Center for Cybersikkerhed nalunaarfigissallugit.

 *Imm. 2.* It-mi systemit paasissutissalluunniit ajoquserneqarnerat tassaavoq pisoq, tikinneqarsinnaassutsimut, innarligassannginnermut imaluunniit paasissutissat tatiginartuussusaannut, paasissutissiisarnermut systeminut, digitaliusumik attaveqarfinnut imaluunniit digitaliusumik kiffartuussivinnut ajortumik sunniisoq imaluunniit tikinneqarsinnaassutsimut sunniisinnaasutut nalilerneqartoq, taamaalillunilu isumannaallisaanermut tunngasumik ajoqusernermik kinguneqartoq imaluunniit ajoquserneqarnissamut navianaat NemLog-in-ip MitID-imillu aaqqiissutip ingerlanneqarnerannut kinguneqarsinnaasoq.

 *Imm. 3.* NemLog-in-imut tassungalu ilaasunut isumannaallisaanermut attaveqaasersuutinut nalinginnaasumik sioorasaarutinut atatillugu, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit naleqquttumik annertussusilimmik kukkunerup nassaarineqarnissaanut isumagineqarnissaanullu ilanngussissapput, aamma naak sioorasaarummi pineqartumi imaluunniit saassunneqarnermi piviusumi pisortani oqartussaasoq imaluunniit pisortani pisortat pillugit inatsiseqartitsinermut tunngasunik sullissivik ilaanngikkaluartoq taamaaliussalluni.

 Imm. 4. § 12-ip malitsigisaanik tekniskiusumik tamanut atugassiani politikkinilu atulersinneqartuni erseqqinnerusumik allaaserineqartuni, digitaliusumik imminut kiffartuussivimmik imaqqortussutsinimik annertuumik atuisuusumik ilanngussinermi imaluunniit imminut kiffartuussiviup atareersup imaqqortussutsimik atuinerata annertuumik annertusinerani, , pisortani oqartussaasut pisortanilu pisortat pillugit inatsiseqartitsinermut tunngasunik sullissiviit Danmarkimi Digitaliseringsstyrelsi ilimasaassavaat.

 *Imm. 5.* Isumalluutinik atuineq NemLog-imi imaqqortussuseq ataatsimoortoq ajortumik sunnerpagu aamma imm. 4 malillugu pisortani oqartussaasut pisortanilu pisortat pillugit inatsiseqartitsinermut tunngasunik sullissiviit piffissami naleqquttumi tamanna pillugu Danmarkimi Digitaliseringsstyrelsi ilimasaarsimanngippassuk, NemLog-inimi isumalluutinik atuinerat Danmarkimi Digitaliseringsstyrelsip tekniskiusumik killilersinnaavaa.

 *Imm. 6.* NemLog-in-ip aalaakkaajusumik ingerlanneqarnerata atatiinnarneqarnissaa eqqarsaatigalugu, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit isumalluutinik atuinerannik tekniskiusumik killiliineq ilimasaareqqaarani Danmarkimi Digitaliseringsstyrelsimit suliarineqarsinnaavoq.

Peersitsineq atorunnaarallartitsinerlu

 **§ 16.** Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit, digitaliusumik imminut kiffartuussivinnik peqarunnaartut, NemLog-in-imi sullissivinnut suliassaqarfimmit imminut kiffartuussinermut aaqqiissut piissavaat. Peersitsinerup qanoq ililluni suliarineqarnissaa pillugu Danmarkimi Digitaliseringsstyrelsi ilitsersuissaaq.

 *Imm. 2.* Taakku digitaliusumik imminut kiffartuunnissamut aaqqiissutaat imaluunniit MitID-imik aaqqiissummik imaluunniit NemLog-in-imi sullissinermik suliassaqarfinnik atuinerat, pisuni systemit paasissutissalluunniit ajoquserneqarneri pillugit qulannginnermik kinguneqarpata imaluunniit inuinnarnut inuussutissarsiutilittulluunniit atuisut imaluunniit MitID-imik aaqqiissummut imaluunniit NemLog-in-imut tamakkiisumut isumannaallisaanermut navianaateqarpat, pisortani oqartussaasut pisortanilu pisortat pillugit inatsiseqartitsinermut tunngasunik sullissiviit Danmarkimi Digitaliseringsstyrelsimit MitID-imik aaqqiissummit NemLog-in-imilu sullissinermik suliassaqarfimmit atuisuujunnaarallartinneqarsinnaapput imaluunniit peerneqarsinnaallutik.

 *Imm. 3.* Imm. 2-mi pissutsit atorunnaarsinneqarnissaa siunertaralugu, Danmarkimi Digitaliseringsstyrelsi tulluartumik aamma ajornanngippat ullunik 14-inik sivisussusilerlugu pisortani oqartussaasunut pisortanilu pisortat pillugit inatsiseqartitsinermut tunngasunik sullissiviinut ilimasaarissaaq. Danmarkimi Digitaliseringsstyrelsip piffissaliussaa naatinnagu pissutsit atorunnaarsinneqarsimanngippata, oqartussaasup imaluunniit pisortani pisortat pillugit inatsiseqartitsinermut tunngasunik sullissiviup pineqartup MitID-imik aaqqiissummit aamma NemLog-in-imilu sullissinermik suliassaqarfimmit peersinneqarnissaa Danmarkimi Digitaliseringsstyrelsip qulakkiissavaa.

 *Imm. 4.* Pisortani oqartussaasut pisortanilu pisortat pillugit inatsiseqartitsinermut tunngasunik sullissiviit peerneqarnerminni MitID-mut aamma NemLog-in-mut ilisarnaatinut innersuussinerit suugaluartulluunniit piissavaat aamma taakku atorunnaassallugit.

# Atuutilerfia

 **§ 17.** Nalunaarut ulloq 6. november 2023 atuutilissaaq.

*Digitaliserings- og Ligestillingsministeriet, ulloq30. oktober 2023*

Marie Bjerre

/ Tanja Franck